**MUNICIPIUL SATU MARE**

**CABINET VICEPRIMAR**

Nr. 24554/23.04.2021

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect „darea în folosință gratuită către Biblioteca Județeană Satu Mare a spațiului cu destinație de bibliotecă, situate în municipiul Satu Mare, str. Brândușa nr.17”

În susținerea căruia formulez prezentul

 **REFERAT DE APROBARE**

Prin adresa nr. 1062/23.03.2021, Biblioteca Județeană Satu Mare solicită acordarea în folosință gratuită a imobilului situat în municipiul Satu Mare, Str. Brândușa nr.17, pentru a putea fi folosit cu destinația de bibliotecă.

Potrivit art.362 din OUG nr.57/2019 privind Codul Administrativ, cu modificările și completările ulterioare, bunurile proprietate privată a unităților administrativ-teritoriale pot fi date în administrare, concesionate, închiriate ori date în folosință gratuită persoanelor juridice fără scop lucrativ, care desfășoară activitate de binefacere sau de utilitate publică, iar activitatea bibliotecii este cu prisosință o instituție de cultură de drept public, în serviciul educației culturii și informației, care poate contribui la progresul procesului de învățământ cât și pentru delectarea persoanelor adulte .

Date fiind considerentele ce preced, pentru a respecta prevederile legale în vigoare propun spre analiză şi aprobare Consiliului local al municipiului Satu Mare prezentul proiect de hotărâre.

 **INIŢIATOR PROIECT**

 VICEPRIMAR

 Stan Gheorghe

Redactat: Corina Seres/ 2 ex